Neuvoston asetus (EY) N:o 1671/2003, annettu 22 päivänä syyskuuta 2003, Taiwanista, Indonesiasta, Thaimaasta ja Malesiasta peräisin olevien teksturoitujen polyesterifilamenttilankojen tuontia koskevien polkumyynnin vastaisten menettelyjen päättämisestä



Virallinen lehti nro L 237 , 24/09/2003 s. 0001 - 0002



Neuvoston asetus (EY) N:o 1671/2003, annettu 22 päivänä syyskuuta 2003, Taiwanista, Indonesiasta, Thaimaasta ja Malesiasta peräisin olevien teksturoitujen polyesterifilamenttilankojen tuontia koskevien polkumyynnin vastaisten menettelyjen päättämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), jäljempänä "perusasetus", ja erityisesti sen 9 artiklan, ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. MENETTELY 1. Aikaisemmat tutkimukset ja voimassa olevat toimenpiteet (1) Neuvoston asetuksella (ETY) N:o 3905/88(2) otettiin käyttöön lopullinen polkumyyntitulli Taiwanista peräisin olevien teksturoitujen polyesterifilamenttilankojen tuonnissa yhteisöön. (2) Neuvoston asetuksella (EY) N:o 2160/96(3) otettiin käyttöön lopullinen polkumyyntitulli Indonesiasta ja Thaimaasta peräisin olevien teksturoitujen polyesterifilamenttilankojen tuonnissa yhteisöön. (3) Neuvoston asetuksella (EY) N:o 1001/97(4) otettiin käyttöön lopullinen polkumyyntitulli Malesiasta peräisin olevien teksturoitujen polyesterifilamenttilankojen tuonnissa. Tärkeimmän vientiä harjoittavan tuottajan pyynnöstä tehdyn välivaiheen tarkastelun seurauksena kyseisen tuottajan tuotteisiin sovellettavaa tullia alennettiin syyskuussa 2000 asetuksella (EY) N:o 1992/2000(5) siten, että se on nyt 3,2 prosenttia. 2. Toimenpiteiden voimassaolon päättymistä koskevat ja välivaiheen tarkastelut Taiwan (4) Kun ilmoitus(6) Taiwanista peräisin olevien teksturoitujen polyesterifilamenttilankojen tuonnissa sovellettavien polkumyyntitoimenpiteiden voimassaolon lähestyvästä päättymisestä oli julkaistu, komissio vastaanotti perusasetuksen 11 artiklan 2 kohdan mukaisen pyynnön tarkastella kyseisiä toimenpiteitä. (5) Kuultuaan neuvoa-antavaa komiteaa komissio päätti, että oli olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se pani vireille tutkimuksen(7) perusasetuksen 11 artiklan 2 kohdan nojalla. (6) Komissio pani samalla omasta aloitteestaan vireille perusasetuksen 11 artiklan 3 kohdan mukaisen tutkimuksen(8) päätettyään neuvoa-antavaa komiteaa kuultuaan, että oli olemassa riittävä näyttö välivaiheen tarkastelun vireille panemiseksi Taiwanista peräisin olevien teksturoitujen polyesterifilamenttilankojen tuonnin osalta. Indonesia (7) Kun ilmoitus(9) Indonesiasta peräisin olevien teksturoitujen polyesterifilamenttilankojen tuonnissa sovellettavien polkumyyntitoimenpiteiden voimassaolon lähestyvästä päättymisestä oli julkaistu, komissio vastaanotti perusasetuksen 11 artiklan 2 kohdan mukaisen pyynnön tarkastella kyseisiä toimenpiteitä. (8) Kuultuaan neuvoa-antavaa komiteaa komissio päätti, että oli olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se pani vireille tutkimuksen(10) perusasetuksen 11 artiklan 2 kohdan nojalla. (9) Komissio pani samalla omasta aloitteestaan vireille perusasetuksen 11 artiklan 3 kohdan mukaisen tutkimuksen(11) päätettyään neuvoa-antavaa komiteaa kuultuaan, että oli olemassa riittävä näyttö välivaiheen tarkastelun vireille panemiseksi Indonesiasta peräisin olevien teksturoitujen polyesterifilamenttilankojen tuonnin osalta. Thaimaa (10) Kun ilmoitus(12) Thaimaasta peräisin olevien teksturoitujen polyesterifilamenttilankojen tuonnissa sovellettavien polkumyyntitoimenpiteiden voimassaolon lähestyvästä päättymisestä oli julkaistu, komissio vastaanotti perusasetuksen 11 artiklan 2 kohdan mukaisen pyynnön tarkastella kyseisiä toimenpiteitä. (11) Kuultuaan neuvoa-antavaa komiteaa komissio päätti, että oli olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se pani vireille tutkimuksen(13) perusasetuksen 11 artiklan 2 kohdan nojalla. Malesia (12) Kun ilmoitus(14) Malesiasta peräisin olevien teksturoitujen polyesterifilamenttilankojen tuonnissa sovellettavien polkumyyntitoimenpiteiden voimassaolon lähestyvästä päättymisestä oli julkaistu, komissio vastaanotti perusasetuksen 11 artiklan 2 kohdan mukaisen pyynnön panna vireille toimenpiteiden voimassaolon päättymistä koskeva tarkastelu. (13) Kuultuaan neuvoa-antavaa komiteaa komissio päätti, että oli olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se pani vireille tutkimuksen(15) perusasetuksen 11 artiklan 2 kohdan nojalla. B. VALITUKSEN PERUUTTAMINEN JA MENETTELYJEN PÄÄTTÄMINEN (14) International Rayon and Synthetic Fibres Committee, jäljempänä "CIRFS", peruutti virallisesti 2 päivänä toukokuuta 2003 päivätyssä kirjeessään komissiolle pyyntönsä, jotka koskivat perusasetuksen 11 artiklan 2 kohdan mukaisten, toimenpiteiden voimassaolon päättymistä koskevien tarkastelujen vireillepanoa Indonesiasta, Malesiasta, Taiwanista ja Thaimaasta peräisin olevien teksturoitujen polyesterifilamenttilankojen tuonnin osalta. (15) Perusasetuksen 9 artiklan 1 kohdan mukaan menettely on päätettävä, jos valitus peruutetaan, paitsi jos sen päättäminen ei ole yhteisön edun mukaista. (16) Edellä esitetyn perusteella katsotaan, että toimenpiteiden voimassaolon päättymistä koskevat tarkastelut olisi päätettävä, sillä tutkimuksissa ei tullut ilmi seikkoja, jotka olisivat osoittaneet niiden päättämisen olevan yhteisön edun vastaista. Yhteisön edun mukaisena ei myöskään enää pidetä Indonesiasta ja Taiwanista peräisin olevien teksturoitujen polyesterifilamenttilankojen tuonnissa sovellettavien polkumyyntitoimenpiteiden välivaiheen tarkastelujen jatkamista. (17) Asianomaisille osapuolille ilmoitettiin asiasta ja niille annettiin mahdollisuus esittää huomautuksia. Huomautuksia, joiden mukaan menettelyn päättäminen olisi yhteisön edun vastaista, ei esitetty. (18) Tästä syystä päätellään, että Indonesiasta, Malesiasta, Taiwanista ja Thaimaasta peräisin olevien teksturoitujen polyesterifilamenttilankojen tuontia koskevat polkumyynnin vastaiset menettelyt olisi päätettävä ottamatta käyttöön toimenpiteitä, ON ANTANUT TÄMÄN ASETUKSEN: 1 artikla Päätetään CN-koodiin 5402 33 00 tällä hetkellä luokiteltavien, Taiwanista, Indonesiasta, Thaimaasta ja Malesiasta peräisin olevien teksturoitujen polyesterifilamenttilankojen tuontia koskevat polkumyynnin vastaiset menettelyt. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä syyskuuta 2003. Neuvoston puolesta Puheenjohtaja R. Buttiglione (1) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1). (2) EYVL L 347, 16.12.1988, s. 10, asetus sellaisena kuin se on muutettuna asetuksella (EY) N:o 1074/96 (EYVL L 141, 14.6.1996, s. 45) ja asetuksella (EY) N:o 2010/2000 (EYVL L 241, 26.9.2000, s. 1). (3) EYVL L 289, 12.11.1996, s. 14, asetus sellaisena kuin se on viimeksi muutettuna asetuksella (EY) N:o 1078/2001 (EYVL L 149, 2.6.2001, s. 5). (4) EYVL L 145, 5.6.1997, s. 1. (5) EYVL L 238, 22.9.2000, s. 1. (6) EYVL C 361, 15.12.2000, s. 2. (7) EYVL C 170, 14.6.2001, s. 2. (8) EYVL C 129, 31.5.2002, s. 5. (9) EYVL C 74, 7.3.2001, s. 2. (10) EYVL C 316, 10.11.2001, s. 9 (tämä toimenpiteiden voimassaolon päättymistä koskevan tarkastelun vireillepanoilmoitus koski myös Thaimaasta peräisin olevien teksturoitujen polyesterifilamenttilankojen tuontia). (11) EYVL C 129, 31.5.2002, s. 2. (12) EYVL C 74, 7.3.2001, s. 2. (13) EYVL C 316, 10.11.2001, s. 9 (Tämä toimenpiteiden voimassaolon päättymistä koskevan tarkastelun vireillepanoilmoitus koski myös Indonesiasta peräisin olevien teksturoitujen polyesterifilamenttilankojen tuontia). (14) EYVL C 248, 6.9.2001, s. 2. (15) EYVL C 135, 6.6.2002, s. 10.